คราวก่อนมาเที่ยวเชียงใหม่ แวะเที่ยวไร่สตรอเบอรี่ แต่ไม่มีสตรอเบอรี่ให้ดู ครั้งนี้เปลี่ยนมาเที่ยวที่สวนเอเดน ม่อนแจ่ม เก็บค่าเข้าคนละ 20 บาท ว้าว...วววว ทั้งพวงองุ่น พวงสตรอเบอรี่ มีให้เห็นละลานตา ของจริงเยอะจริงสดจริง

เราเดินเที่ยวเพลินมาก จากที่ไม่คาดหวัง นึกว่าเดินอย่างมาก 10 นาทีเสร็จ แต่เอาเข้าจริงเดินถ่ายรูป ชิม และช็อปปิ้งอยู่เกือบชั่วโมง มีต้นไม้แปลกๆ ให้ได้ชม แดดแรงแต่ก็อาศัยร่มเงาต้นไม้พักเป็นช่วงๆ

ซื้อน้ำองุ่นสด กับ สตรอเบอรี่สด คนละขวดๆ ละ 20 บาท เข้มข้น รู้สึกถึงเนื้อผลไม้เต็มๆ มีองุ่นสดๆ ให้ชิม เราซื้อกัน 2 กล่องๆ ละ 150 บาท ส่วนสตรอเบอรี่ของโปรดจัดมา 4 กล่องๆ ละ 100 บาท 

ใครมาเที่ยวเชียงใหม่ช่วงนี้ก็ดีนะ ช่วงกลางคืนกับเช้ามืดเย็นมาก ประมาณ 17 - 20 องศา

ปล. ด้านข้างสวนมีร้านกาแฟ 2 ชั้นเก๋ๆ ของสวนนี้เองให้นั่งชมวิวสวยๆ ด้วย แต่เราไม่ได้ไปใช้บริการ ใครชอบกาแฟก็ลองชิมดูนะ